ऑस्ट्रेलिया के गोल्ड कोस्ट में चल रहे कॉमनवेल्थ खेलों में सोमवार को बैडमिंटन के मिक्स्ड टीम गोल्ड मेडल मैच में भारत ने मलेशिया को 3-1 से मात दे दी. जिससे भारत के गोल्ड मेडलों की संख्या 10 हो गई. मिक्स्ड डबल्स में भारत के सात्विक रैंकीरेड्डी और अश्विनी पोनप्पा की जोड़ी जीती. सिंगल्स में किदांबी श्रीकांत ने भी बाजी मारी, लेकिन मेंस डबल्स में भारत के सात्विक रैंकीरेड्डी और चिराग चंद्रशेखर शेट्टी हार गए. आखिरकार साइना नेहवाल ने अगला मैच जीतकर भारत को गोल्ड दिला दिया.